ג'ייסון שוורצמן

ג'ייסון פרנססקו שוורצמן (באנגלית: Jason Francesco Schwartzman; נולד ב-26 ביוני 1980) הוא שחקן קולנוע ומוזיקאי אמריקאי ממוצא יהודי. מוכר מהופעותיו בסרטים "המרוץ לצמרת של מקס פישר", "ימים מכורים", "מארי אנטואנט", "רכבת לדארג'ילינג" ו"להציל את מיסטר בנקס".

קורות חיים
שוורצמן נולד בלוס אנג'לס, קליפורניה שבארצות הברית. אימו השחקנית טליה שייר (לבית קופולה) היא קתולית. אביו המפיק ג'ק שוורצמן הוא יהודי.
שוורצמן הוא אחיינו (מצד אימו) של הבמאי פרנסיס פורד קופולה ודודנם של שחקן הקולנוע ניקולס קייג', הבמאית סופיה קופולה, התסריטאי רומן קופולה והמפיק כריסטופר קופולה.
שוורצמן הוא נכדם של איטליה וקרמיין קופולה.
לשוורצמן שני אחים, המוזיקאי רוברט שוורצמן  וצלם הקולנוע ג'ון שוורצמן.

קריירה
שוורצמן פרץ לתודעה בשנת 1998 בעקבות תפקידו הראשי בקומדיה של וס אנדרסון "המירוץ לצמרת של מקס פישר". בסרט גילם שוורצמן את מקס פישר, תלמיד בית ספר יוקרתי שמעדיף לנהל חוגים ולהתחבר עם המורים מאשר להיות תלמיד רגיל.
תפקיד זה היה הראשון של שוורצמן בעולם הקולנוע, על תפקיד הבכורה שלו קיבל שוורצמן שבחים ומועמדויות למספר פרסים.

ב-2002 הופיע שוורצמן בדרמה הקומית "ימים מכורים", בסרט גילם את רוס, אדם צעיר מכור חסר שליטה לסמי הזיה שיוצא למסע על מנת להכיר את "הקוק", יוצר הסם האהוב עליו (מיקי רורק). ב-2004 שיחק שוורצמן בקומדיה "אני אוהב האקביז" וגילם את אלברט מרקובסקי, פעיל צעיר למען איכות הסביבה, המשוכנע שסדרה של צירופי מקרים היא המפתח לאחד הסודות הגדולים של החיים. ב-2005 שיחק שוורצמן בדרמה המוזיקלית "הזבנית". בסרט זה גילם שוורצמן את ג'רמי, מוזיקאי וגבר אחד מתוך שלושה בחייה של גיבורת הסרט מיראבל (קלייר דיינס).
בקומדיה "סמנתה" שוורצמן גילם את ריצ'י, סוכנו הדוחה של ג'ק וייט (ויל פרל).

ב-2006 שיחק שוורצמן בדרמה הקומית התקופתית של סופיה קופולה, " מארי אנטואנט", בסרט גילם שוורצמן את דמותו של לואי השישה עשר, מלך צרפת שמשודך אל המלכה הצעירה מארי אנטואנט (קירסטן דנסט).

ב-2007 הופיע שוורצמן בקומדיית ההרפתקאות של וס אנדרסון, "רכבת לדארג'ילינג". בסרט שיחק שוורצמן את ג'ק ויטמן, האח הצעיר מבין 3 היוצא ביחד איתם למסע לאחר מות אביהם ברכבת החוצה את הודו. שוורצמן אף השתתף בסרט ההקדמה הקצר ל"רכבת לדארג'ילינג", "מלון שבאלייה". בנוסף גילם שוורצמן את דמותו של המוזיקאי הבריטי רינגו סטאר בדרמה המוזיקלית "הולך חזק: סיפורו של דיואי קוקס".
ב-2009 השתתף שוורצמן בדרמה הקומית של ג'אד אפאטו "אנשים מצחיקים".

בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון.

בשנת 2020 שיחק את "הפרוש הזהוב" בסדרת הטלוויזיה האמריקאית "משטרה רפואית" של נטפליקס; ובתפקיד ג'וסטו פאדה בעונה הרביעית של הסדרה "פארגו".

בשנת 2021 שיחק שוב בסרטו של וס אנדרסון "הכרוניקה הצרפתית", בו גם שוורצמן לקח חלק בכתיבת התסריט לצד אנדרסון, בן דודו רומן קופולה והוגו גינס. 

 מוזיקה 
בשנת 2007 הקליט שוורצמן תחת השם "Coconut Records". שוורצמן כתב והלחין את שני אלבומי הפרויקט, "Nighttiming" (2007) ו"Davy" (2009). שירים של "Coconut Records" נכללו בפסקולי הסרטים "אנשים מצחיקים", "ארץ התפוזים", "נוכלים ללא תואר" ובפסקול סדרת הטלוויזיה "The O.C.".

חיים אישיים
בשנת 2009 התחתן שוורצמן עם בריידי קאניגהאם, שהייתה חברתו במשך מספר שנים. החתונה נערכה בביתם בעמק סן פרננדו. לשוורצמן ולקאניגהאם שתי בנות, מרלו ריברס (נולדה ב-2010) ואונה (נולדה ב-2014).

 פילמוגרפיה 

 קולנוע 
שנהסרטתפקידהערות1998המירוץ לצמרת של מקס פישרמקס פישר2000Mare Bonkyאנריקה2001סי קיופליקס דה מרקו2002נוכלים ללא תואראיתן דולסימים מכוריםרוססימוןמילטון2004אני אוהב האקביז (אנ')אלברט מרקובסקי2005מדריך הטרמפיסט לגלקסיהגאג האלפרונטללא קרדיטסמנתהריקיהזבניתג'רמי2006מארי אנטואנטלואי השישה עשר, מלך צרפת2007מלון שבלייהג'ק ויטמןסרט קצר רכבת לדארג'ילינגגם תסריטאיהולך חזק: סיפורו של דיואי קוקסרינגו סטאר ללא קרדיט2009אנשים מצחיקיםמארק טיילור ג'קסוןנראה אותך כוכבמארק פיסמר שועל המהוללאש פוקסדיבוב2010האקסים של החברה שליגדעון גראבס2012ממלכת אור הירחדוד בןהצצה למוחו של צ'ארלס סוואן השלישיקירבי סטאר2013להציל את מיסטר בנקסריצ'רד שרמן2014תקשיב פיליפפיליפ לואיס פרידמןמלון גרנד בודפשטמר ז'אןעיניים גדולותרובן2015נשארים ללילהקורט7 Chinese Brothersלארימאריי כריסמסאליוט2016Dreamland פיטרMy Entire High School Sinking into the Seaדאשדיבוב2017יציאות זהבבאדי2018אי הכלביםתסריטאימלך הפולקהמיקי פיזאז2019טיול לנאפהדבוןבין שני שרכים: הסרטעצמוקלאוסג'ספרדיבוב2020מיינסטריםמארק שוורץ2021הכרוניקה הצרפתיתהרמס ג'ונסגם תסריטאילשיר 2דמויות שונותדיבוב2023אסטרואיד סיטיאוגי סטנבקספיידרמן: ברחבי ממדי העכבישספוט/ ג'ונתון אוון (אנ')דיבוב משחקי הרעב: בלדה לנחשים וציפורי שירלוקרטיוס "לאקי" פליקרמןגברת החידוניםרון היקוק2024מגלופוליסג'ייסון זנדרסבין בתי הכנסת (אנ')בן גוטליבנערת השעשועים האחרונהבמאיקווירג'ו גווידרי2025Oh. What. Fun.2027ספיידרמן: מעבר לממדי העכבישספוט/ ג'ונתון אוון (אנ')דיבוב TBAArtificialPavements כריס לומברדי

 טלוויזיה 
שנהסדרתפקידהערות1998סברינה המכשפה הצעירה עצמופרק: "And the Sabrina Goes to..."2000זרוקים ויורמיםהוואי גלפנדפרק: "Carded and Discarded"תתאפס על עצמךעצמופרק: "Falling From Grace"2004Cracking Upבן בקסטר7 פרקים2005משפחת האיקסיםברנדוןדיבוב; פרק: "Secret Agent Manual / The Spy Who Liked Me"2011-2009משועמם (אנ')ג'ונתן איימסתפקיד ראשי; (3 עונות); 24 פרקים2013מחלקת גנים ונוףדניס לרפיס2 פרקיםOut Thereבנג'מין בראט / סדריקדיבוב; 2 פרקיםהיסטוריה שתויהראלף ניידרפרק: "Detroit"Ghost Ghirlsבראד הולמססדרת רשת; פרק: "Comedy of Terrors"2016-2014מוצרט בג'ונגלברדפורד שארפ8 פרקים; גם תסריטאי ומפיק2015קיץ אמריקני חם ורטוב: היום הראשון במחנה (אנ')גרג7 פרקים2016-2015Blunt Talkדנקן אדלר7 פרקים2017קיץ אמריקני חם ורטוב: כעבור עשר שניםגרג4 פרקים2018-2017ניאו יוקיוארקנג'לו קורלידיבוב; 7 פרקים2020משטרה רפואיתהפרוש הזהוב4 פרקיםפארגוג'וסטו פאדהתפקיד ראשי (עונה 4); 10 פרקים2021–2022דאנקנווילדוד סםדיבוב; 2 פרקים2022יפה לך (אנ')אית'ן2 פרקיםמשפחת ג'מסטוןתאניאל בלוק3 פרקים2023Digman!רוברטודיבוב; פרק: "Et Tu"סקוט פילגרים הולך על זהגדעון גורדון גרייבסדיבוב; 8 פרקים2025בודדים בפסגההוגו ואן יאלקסרט טלוויזיה של HBO

 קישורים חיצוניים 



קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה יהודים אמריקאים
קטגוריה:מוזיקאים יהודים אמריקאים
קטגוריה:טבעונים יהודים אמריקאים
קטגוריה:משפחת קופולה
קטגוריה:אמריקאים שנולדו ב-1980